CELEX: 22012D0522
Language: et
Date: 2012-09-13 00:00:00
Title: 2012/522/EL: AKV-ELi suursaadikute komitee otsus nr 3/2012, 13. september 2012 , 10. Euroopa Arengufondi jaotamata vahendite osalise ülekandmise kohta AKV riikide vahelise koostöö assigneeringute alla

27.9.2012   
            
            
               ET
            
            
               Euroopa Liidu Teataja
            
            
               L 259/6
            
         AKV-ELi SUURSAADIKUTE KOMITEE OTSUS nr 3/2012,
   13. september 2012,
   10. Euroopa Arengufondi jaotamata vahendite osalise ülekandmise kohta AKV riikide vahelise koostöö assigneeringute alla
   (2012/522/EL)
   AKV-ELi SUURSAADIKUTE KOMITEE,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (1) ning mida on muudetud esimest korda 25. juunil 2005 Luxembourgis (2) ja teist korda 22. juunil 2010 Ouagadougous (3) (edaspidi „AKV-ELi partnerlusleping”), eriti selle Ib lisa punkti 6,
   ning arvestades järgmist:
   
               (1)
            
            
               10. Euroopa Arengufondi (EAF) assigneeringute all AKV riikide vahelise koostöö jaoks alles jäänud vahendite hulk ei ole piisav 10. EAFi raames toimuva AKV riikide vahelise koostöö vahekokkuvõttest ilmnenud programmitöö vajaduste täitmiseks.
            
         
               (2)
            
            
               Selleks et jätkuvalt kiiresti ja tõhusalt reageerida vägivaldsetele konfliktidele Aafrikas, on vaja Aafrika rahutagamisrahastut täiendada.
            
         
               (3)
            
            
               AKV riikide ja ELi prioriteetide rahastamiseks tuleks AKV riikide vahelise koostöö jaoks vajalik summa kanda 10. EAFi jaotamata vahenditest üle AKV riikide vahelise koostöö assigneeringute alla.
            
         
               (4)
            
            
               AKV-ELi suursaadikute komiteel on otstarbekas käesolev otsus viivitamata vastu võtta,
            
         ON VASTU VÕTNUD KÄESOLEVA OTSUSE:
   Artikkel 1
   AKV riikide vaheline koostöö
   195 miljoni euro suurune summa kantakse 10. EAFi jaotamata vahenditest üle AKV riikide vahelise koostöö assigneeringute alla kooskõlas eesmärkidega, mis on sätestatud AKV-ELi partnerluslepingu artiklites 11, 28, 29 ja 30.
   Artikkel 2
   Rahastamistaotlus
   Vastavalt AKV–ELi partnerluslepingu IV lisa artikli 12b lõikele a palub AKV-ELi suursaadikute komitee komisjonil rahastada ELi ja AKV riikide rühma esildatud tegevusi ning eelkõige eraldada rahalisi vahendeid kogusummas 100 miljonit eurot Aafrika rahutagamisrahastu täiendamiseks, et toetada Aafrika Liidu ja piirkondlike organisatsioonide püüdlusi julgeolekuprobleemidega tegelemisel kogu Aafrikas.
   Käesolev otsus jõustub selle vastuvõtmise kuupäeval.
   
      Brüssel, 13. september 2012
      
         
            AKV-ELi suursaadikute komitee nimel
         
         
            eesistuja
         
         D. EVINA ABE’E
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).